|  |  |  |
| --- | --- | --- |
| **Частична предварителна оценка на въздействието** | | |
| **Институции:**  **Министерство на земеделието и храните** | **Нормативен акт:**  Проект на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието, храните и горите, приет с Постановление № 13 на Министерския съвет от 2011 г. (обн., ДВ, бр. 9 от 2011 г.; изм. и доп., бр. 48 от 2012 г., бр. 91 от 2013 г.; бр. 29 от 2015 г. и бр. 71 от 2021 г.) |
|  |  |
| **Лица за контакт:** | **Телефон и електронна поща:** |
| 1. Георги Йорданов – изпълнителен директор на Изпълнителна агенция по селекция и репродукция в животновъдството | телефон за връзка: 0888 228 421  ел. адрес: g.yordanov@iasrj.eu |
| 2. Димитрийка Георгиева – директор на дирекция „Административно, правно, финансово, счетоводно и информационно обслужване“ в Изпълнителна агенция по селекция и репродукция в животновъдството | телефон за връзка: 0884 240 022  ел. адрес: [dgeorgieva@iasrj.eu](mailto:dgeorgieva@iasrj.eu) |
| **1. Проблем/проблеми за решаване:**  **Необходимост от оптимизиране на организационната структура на Изпълнителна агенция по селекция и репродукция в животновъдството** **към министъра на земеделието и храните**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  Въведената правна рамка с Регламент (ЕС) 2016/1012 относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент (ЕС) 2016/1012) и определените функции на Изпълнителната агенция по селекция и репродукция в животновъдството (ИАСРЖ/агенцията) като компетентен орган за извършване на официален контрол в съответствие с чл. 39 от същия регламент, наложи разработване, тестване и пускане в експлоатация на електронен вариант на информационна система за осъществяване на контрол по чл. 47 от Закона за животновъдството (ЗЖ). За намаляване на документооборота във връзка с функционирането на поддържаните от ИАСРЖ регистри по чл. 18, ал. 6 от ЗЖ е създадена електронна система за интегриране на данни от развъдните организации към агенцията. В период на тестване е модул за интегриране на данни от извършен ДНК анализ в Националната ДНК лаборатория за произхода на животните, с които се изпълняват развъдни програми към електронната информационна система.  Във връзка с гореизложеното и настъпилите промени във функционалната среда на ИАСРЖ се налагат промени в Устройствения правилник на агенцията. Основните причини са свързани с:  1. необходимост от вътрешно преструктуриране в администрацията на ИАСРЖ, с оглед ефективното изпълнение на функционални задължения, свързани с информационното обслужване;  2. необходимост от намаляване на административната тежест при изискване на голяма по обем и разнородност документация от развъдните организации, отнасяща се за развъдната дейност с животни, включени в изпълнението на развъдни програми и въвеждане на данните в електронната информационна система;  3. необходимост от укрепване на административния капацитет чрез оптимизиране на контрола при въвеждане и внедряване на системи за контрол на развъдната дейност в съответствие с правилата, предвидени в Регламент (ЕС) 2016/1012;  4. необходимост от използване на информационни, статистически и математически модели и методи за обработка на данни за изграждане на системи за вътрешен контрол при електронната интеграция на данни от регистрите на развъдните организации към електронната информационна система на ИАСРЖ и изграждане на връзки за взаимодействие на информационната система на агенцията с други администрации в структурата на Министерството на земеделието и храните;  5. необходимост от внедряване на вътрешна ИТ инфраструктура за автоматизирано извършване на мониторинг на генетичните ресурси и въвеждане на технологии за информационна сигурност.  В предложения проект на Постановление на Министерския съвет за изменение и допълнение на Устройствения правилник на ИАСРЖ е предвидено преструктуриране на съществуващата дирекция „Административно, правно, финансово, счетоводно и информационно обслужване“ в дирекция „Административно-правна, финансово-стопанска дейност и човешки ресурси“ и обособяване на нова дирекция „Информационни технологии, информационно обслужване и анализ“. От функционалните задължения на дирекция „Административно, правно, финансово, счетоводно и информационно обслужване“ отпадат дейностите, свързани с информационните технологии, мрежовата и информационна сигурност и същите се прехвърлят в дирекция „Информационни технологии, информационно обслужване и анализ“, на която се възлагат и необходимите допълнителни функции, свързани с информационното обслужване. С извършеното вътрешно преструктуриране не се променя общата численост на персонала в агенцията.  Към настоящия момент ИАСРЖ е с числен състав 100 щатни бройки. Разпределението е както следва: изпълнителен директор – 1 бр.; заместник изпълнителен директор – 1 бр.; главен секретар – 1 бр.; финансов контрольор – 1 бр.; обща администрация, организирана в дирекция „Административно, правно, финнасово, счетоводно и информационн обслужване“ с 15 бр. и специализирана администрация с 81 бр. Специализираната администрация е организирана в Главна дирекция „Контрол и координация на развъдната дейност“ с общо 54 бр., в т.ч. Централно управление - 7 бр., Северозападен регионален център за контрол и координация на развъдната дейност - 7 бр., Северен централен регионален център и координация на развъдната дейност – 10 бр., Северизточен регионален ценътр за контрол и координация на развъдната дейност - 8 бр., Южен регионален център за контрол и координация на развъдната дейност – 7 бр., Южен централен регионален център за контрол и координация на развъдната дейност – 8 бр., Ютоизточен регионален център за контрол и координация на развъдната дейност – 7 бр., и Главна дирекция „Управление на генетичните ресурси и репродуктивния процес“ с общо 27 бр., в т.ч. Централно управление - 3 бр., Източен център по репродукция и анализ Сливен – 12 бр., Западен център по репродукция и анализ София – 12 бр.  Новата дирекция „Информационни технологии, информационно обслужване и анализ“ ще се състои от 11 щатни бройки, като за осигуряването им ще се намали числеността от следните дирекции:   * от дирекция „Административно, правно, финансово, счетоводно и информационно обслужване“, която се преобразува в „Административно-правна, финансово-стопанска дейност и човешки ресурси“ от 15 бр. ще станат 11 бр.; * от главна дирекция „Контрол и координация на развъдната дейност“: * Централно управление от 7 бр. ще се станат 4 бр.; * Северен централен регионален център за контрол и координация на развъдната дейност от 10 бр. ще станат 8 бр.; * от главна дирекция „Управление на генетичните ресурси и репродуктивния процес“: * Източен център по репродукция и анализ и Западен център по репродукция и анализ от 12 бр. ще станат съответно по 11 бр.   Създаването на дирекция „Информационни технологии, информационно обслужване и анализ" ще създаде всички необходими условия за администриране на контрола върху развъдната дейност. Същата ще обслужва информационната система за контрол на развъдната дейност, контрол за правомерността на подадените данни, свързани с усвояване на средства по прилаганите схеми и мерки, прилагането на системата за мониторинг на генетичните ресурси и обезпечаване на ИАСРЖ със съвременни информационни технологии и мрежова сигурност.  Новата дирекция ще отговаря за редовното и систематично поддържане и администриране на информационна система за осъществяване на контрол по смисъла на чл. 47, т. 3 от ЗЖ; на базата данни в регистрите по чл. 18, ал. 6 от същия закон; за анализ и оценка на резултатите от извършените проверки; качеството на системата за мониторинг на генетичните ресурси в животновъдството, както и за възможностите за замяна на теренните проверки с дистанционни такива с използване на технологии. За вътрешната ИТ инфраструктура ще се осигури изграждане на мрежови и комуникационни връзки за интеграция на данните от регистрите на развъдните организации към информационната система на ИАСРЖ и ще има взаимодействие между информационните и програмни системи на агенцията с изградените към момента аналогични системи на други администрации в системата на Министерството на земеделието и храните за обмен на информация и интеграция. Също така дирекцията ще отговаря за координацията, регистрирането и съхранението на ключова информация относно развъдната дейност на всяка развъдна организация и информация, която е необходима за мониторинг и оценка на националните генетични ресурси, която ежегодно се подава в Европейската информационна система за животински генетични ресурси - AnGR, EFABIS, свързана към глобалната информационна система за разнообразието на домашните животни DAD-IS на световната организация по прехрана FAO.  Преструктурирането в агенцията ще повиши ефективността и ефикасността на вътрешните процеси в обработката и анализа на данните при осъществяване на официален контрол върху развъдната дейност, съгласно правилата предвидени в Регламент (ЕС) 2016/1012. Допълнително ще се създадат възможности за извършване на автоматизиран дистанционен контрол и ще се намали риска от злоупотреба при неправомерно усвояване на средства по прилаганите схеми и мерки, поради некоректно и неточно подадени данни. Следва да се осигури висока степен на автоматизация при извършване на мониторинг на генетичните ресурси и анализ на данните в рамките на системата за мониторинг. Промяната ще допринесе за по-добра оперативна съвместимост и интегрираност на използваните информационни и програмни системи, мрежова и информационна сигурност и техническа инфраструктура в съответствие със Закона за електронното управление и подзаконовите нормативни актове. С оглед на това ИАСРЖ ще се приведе в организационна готовност за работа във връзка с измененията на законодателството в областта на Общата селскостопанска политика на Европейския съюз и в съответствие с новите положения, свързани с интервенциите в животновъдния сектор, отразени в Стратегическия план за развитие на земеделието и селските райони на Република България за периода 2023 – 2027 г.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба чрез промяна в организацията на работа и/или чрез промяна на функции. Необходимо е вътрешно преструктуриране като съществуващата дирекция „Административно, правно, финансово, счетоводно и информационно обслужване“ се обособи в дирекция „Административно-правна, финансово-стопанска дейност и човешки ресурси“ и се създаде нова дирекция „Информационни технологии, информационно обслужване и анализ“.  *1.3. Посочете защо действащата нормативна рамка не позволява решаване на проблема/проблемите.*  В действащия Устройствен правилник на агенцията дейностите по изграждане, поддържане на информационната система за осъществяване на контрол по чл. 47, т. 3 от ЗЖ и дейностите по създаване и поддържане на данните в регистъра на мъжките разплодни животни и в регистъра на развъдните стада от националния генофонд по смисъла на чл. 18, ал. 6 от ЗЖ са възложени на дирекция „Административно, правно, финансово, счетоводно и информационно обслужване“ в общата администрация, а на дирекцията, отговаряща за контрола и координацията на развъдната дейност от специализираната администрация са вписани дейности по поддържането им. Това разпределение на ключова за ИАСРЖ информация и липсата на създадена система за допустимост на въведените данни, създава възможност за въвеждане на неточни данни и изкривяване на информацията при изготвяне на анализ и оценка. Устройственият правилник на агенцията е нормативната рамка и чрез приемането на предлаганите промени могат да се решат проблемите описани по-горе.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Създаването на електронна среда при поддържането и администрирането на информационната система за осъществяване на контрол по смисъла на чл. 47, т. 3 от ЗЖ, базата данни в регистрите по чл. 18, ал. 6 от същия закон, както и качеството на системата за мониторинг на генетичните ресурси в животновъдството с използване на съвременни технологии е в изпълнение на Националната програма „Цифрова България 2025“.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката. | | |
| **2. Цели:**  **Цел 1** Постигане на по-ефективна и по-ефикасна организация на работа на ИАСРЖ чрез извършване на вътрешно преструктуриране.  **Цел 2** Подобряване на дейноста на ИАСРЖ в приоритетни области и намаляване на административната тежест, чрез прилагане на приложни информационни програми и система за обработка и интегриране на данните чрез създаване на техническа инфраструктура в агенцията.  **Цел 3** Намаляване на риска за неправомерно усвояване на средства по прилаганите схеми и мерки, поради непълни и невярно подадени данни.  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**  1. Изпълнителна агенция по селекция и репродукция в животновъдството:  - дирекция „Административно, правно, финансово, счетоводно и информационно обслужване“;  - главна дирекция „Контрол и координация на развъдната дейност“ (Централно управление и Северен централен регионален център за контрол и координация на развъдната дейност);  - главна дирекция „Управление на генетичните ресурси и репродуктивния процес“ (Източен център по репродукция и анализ и Западен център по репродукция и анализ);  2. Министерство на земеделието и храните;  3. Държавен фонд „Земеделие“;  4. Българска агенция за безопасност на храните;  5.Развъдни организации – 52 бр.  **Косвено заинтересовани страни:**  Физически и юридически лица – 5 569 настоящи и бъдещи бенефициенти на мерките по Програмата за развитие на селските райони 2014 – 2020 г. и Стратегическия план за развитие на земеделието и селските райони на Република България за периода 2023 – 2027 г.  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:** | | |
| **4.1. По проблем 1:** | | |
| **Вариант 1 „Без действие“:**  **Описание:**  При този вариант ИАСРЖ като цяло ще продължи да извършва дейностите по контрол на развъдната дейност с наличния административен капацитет в рамките на съществуващата организационна структура, което не би осигурило подходящите механизми за привеждане на организацията на работа в пълно съответствие с настоящата ситуация. При несъздаване на нова дирекция “Информационни технологии, информационно обслужване и анализ“ могат да се създадат предпоставки за злоупотреба при въвеждане на данни в информационната система на ИАСРЖ от развъдните организации, възникниване на затруднения с генериране на данните в електронната информационна система за контрол по смисъла на чл. 47, т. 3 от ЗЖ и в регистрите по чл. 18, ал. 6 от ЗЖ, както и невъзможност за извършване на автоматичен дистанционен контрол върху дейността на развъдните организации при изпълнение на одобрени развъдни програми.  **Положителни (икономически/социални/екологични) въздействия:**  Няма идентифицирани положителни въздействия.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Наличие на недостатъчна ефективност и ефикасност при протичане на вътрешните процеси по обработка и анализ на данните в агенцията.  Създаване на предпоставки за злоупотреби при подаване на информацията от развъдните организации и намаляване на възможностите за своевременното им откриване, както и изкривяване на информацията при изготвяне на анализ и оценка.  Изразходване на по-висок финансов ресурс при извършване на проверки на място, вместо извършването им дистанционно по електронен път.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:**  Няма пряко въздействие върху малки и средни предприятия  **Административна тежест:**  Идентифицирана административна тежест, чрез задължение за подаване на разнородна и голяма по обем информация от развъдните организации.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Приемане на проект на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието, храните и горите“.**  С предложения проект на Постановление на Министерския съвет за изменение и допълнение на Устройствения правилник на ИАСРЖ е предвидено преструктуриране на съществуващата дирекция „Административно, правно, финансово, счетоводно и информационно обслужване“ в дирекция „Административно-правна, финансово-стопанска дейност и човешки ресурси“ и обособяване на нова дирекция „Информационни технологии, информационно обслужване и анализ“. От функционалните задължения на дирекция „Административно, правно, финансово, счетоводно и информационно обслужване“ отпадат дейностите, свързани с информационните технологии, мрежовата и информационна сигурност и същите се прехвърлят в дирекция „Информационни технологии, информационно обслужване и анализ“, на която се възлагат и необходимите допълнителни функции, свързани с информационното обслужване. Числеността на персонала на сега действащата дирекция ще се намали от 15 на 11 щатни бройки и ще се намали числеността на служителите от специализираните дирекции с 7 щатни бройки, за да се обособи новата дирекция с 11 щатни бройки. В тази връзка чрез извършеното вътрешно преструктуриране не се променя общата численост на персонала в Изпълнителната агенция по селекция и репродукция в животновъдството.  Създаването на дирекция „Информационни технологии, информационно обслужване и анализ" ще създаде всички необходими условия за администриране на контрола върху развъдната дейност. Същата ще обслужва информационната система за контрол на развъдната дейност, контрол за правомерността на подадените данни, свързани с усвояване на средства по прилаганите схеми и мерки, прилагането на системата за мониторинг на генетичните ресурси и обезпечаване на ИАСРЖ със съвременни информационни технологии и мрежова сигурност.  Приемането на Постановление на Министерския съвет за изменение и допълнение на Устройствения правилник на ИАСРЖ ще доведе до оптимизиране на организационната структура на агенцията и възможност за извършване на по-ефективна и по-ефикасна дейност при въвеждане и внедряване на електронна система за администриране на контрола върху развъдната дейност. С приемането на промените ще се създадат възможности за извършване на автоматизиран дистанционен контрол и ще се намали риска от злоупотреба при неправомерно усвояване на средства по прилаганите схеми и мерки, поради некоректно и неточно подадени данни. Следва да се осигури висока степен на автоматизация при извършване на мониторинг на генетичните ресурси и анализ на данните в рамките на системата за мониторинг. Промяната ще допринесе за по-добра оперативна съвместимост и интегрираност на използваните информационни и програмни системи, мрежова и информационна сигурност и техническа инфраструктура в съответствие със Закона за електронното управление и подзаконовите нормативни актове. С оглед на това ИАСРЖ ще се приведе в организационна готовност за работа във връзка с измененията на законодателството в областта на Общата селскостопанска политика на Европейския съюз и в съответствие с новите положения, свързани с интервенциите в животновъдния сектор, отразени в Стратегическия план за развитие на земеделието и селските райони на Република България за периода 2023 – 2027 г.  **Положителни (икономически/социални/екологични) въздействия:**  Повишаване на ефективността и ефикасността на вътрешните процеси при обработката и анализа на данните при осъществяване на официален контрол върху развъдната дейност от развъдните организации.  Създаване на възможности за извършване на автоматизиран дистанционен контрол и намаляне на риска от злоупотреба при неправомерно усвояване на средства по прилаганите схеми и мерки, поради некоректно и неточно подадени данни.  Осигуряване на висока степен на автоматизация при извършване на мониторинг на генетичните ресурси и анализ на данните в рамките на системата за мониторинг и намаляване на административната тежест.  Изграждане на по-добра оперативна съвместимост и интегрираност на използваните информационни и програмни системи, мрежова и информационна сигурност и техническа инфраструктура на агенцията.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Не са идентифицирани отрицателни въздействия.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:**  Няма пряко въздействие върху малки и средни предприятия.  **Административна тежест:**  Намаляване на административната тежест за развъдните организации. | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1 | Ниска | Висока | | Цел 2 | Ниска | Висока | | Цел 3 | Ниска | Висока | | ***Ефикасност*** | Цел 1 | Ниска | Висока | | Цел 2 | Ниска | Висока | | Цел 3 | Ниска | Висока | | ***Съгласуваност*** | Цел 1 | Ниска | Висока | | Цел 2 | Ниска | Висока | | Цел 3 | Ниска | Висока |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **6. Избор на препоръчителен вариант:**  Вариант 2 „Приемане на проект на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието, храните и горите“.  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**      *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**      Проектът на Постановление на Министерския съвет за изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието, храните и горите, докладът към него, частичната предварителна оценка на въздействието и становището на дирекция „Модернизация на администрацията“ в Министерския съвет ще бъдат публикувани на интернет страницата на Министерство на земеделието и храните и на Портала за обществени консултации за срок от 30 дни.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | | |
| **8. Приемането на нормативния акт произтича ли от правото на Европейския съюз?**      *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  Няма  *Приложете необходимата допълнителна информация и документи.* | | |
| **11. Информационни източници:**  Устройствен правилник на Изпълнителната агенция по селекция и репродукция в животновъдството към министъра на земеделието, храните и горите  https://www.iasrj.eu/za-nas/%D1%83%D1%81%D1%82%D1%80%D0%BE%D0%B9%D1%81%D1%82%D0%B2%D0%B5%D0%BD-%D0%BF%D1%80%D0%B0%D0%B2%D0%B8%D0%BB%D0%BD%D0%B8%D0%BA  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: Георги Йорданов, изпълнителен директор на ИАСРЖ**  **Дата:** 15.05.2024 г. | | |